## Pravilnik o računovodstvenom evidentiranju i financijskim izvješćima društava za upravljanje fondovima i investicijskih fondova

### NN 28/1999 (24.3.1999.), Pravilnik o računovodstvenom evidentiranju i financijskim izvješćima društava za upravljanje fondovima i investicijskih fondova

# **KOMISIJA ZA VRIJEDNOSNE PAPIRE REPUBLIKE HRVATSKE**

Na temelju odredbi članka 5. stavka 6. i članka 55. stavka 2. Zakona
o investicijskim fondovima ("Narodne novine" br. 107/95), Komisija za vrijednosne
papire Republike Hrvatske donosi

## **PRAVILNIK**

### **O RAČUNOVODSTVENOM EVIDENTIRANJU I FINANCIJSKIM IZVJEŠĆIMA DRUŠTAVA ZA UPRAVLJANJE FONDOVIMA I INVESTICIJSKIH FONDOVA**

Članak 1.

Ovim Pravilnikom uređuje se okvir računovodstvenog evidentiranja, obveza
izrade te sadržaj financijskih izvješća društva za upravljanje fondovima
(u daljnjem tekstu: društva), zatvorenog i otvorenog investicijskog fonda
i privatizacijskog investicijskog fonda (u daljnjem tekstu za sve ovdje
nabrojene fondove skraćeno: fond).

Članak 2.

Računovodstveno evidentiranje transakcija, sadržaj i objavljivanje financijskih
izvješća društva i fonda obavlja se sukladno Zakonu o računovodstvu, Međunarodnim
računovodstvenim standardima i Zakonu o investicijskim fondovima, te uputstvu
koje je prilog ovom Pravilniku i njegov je sastavni dio (Prilog 1: Zakonski
okvir računovodstvenog evidentiranja i financijskih izvješća).

Članak 3.

Sadržaj financijskih izvješća društva mora biti sukladan uputstvu koje
je prilog ovom Pravilniku i njegov je sastavni dio (Prilog 2: Sadržaj i
objavljivanje financijskih izvješća društva za upravljanje investicijskim
fondovima).

Članak 4.

(1) Društvo je obvezno izrađivati i Komisiji za vrijednosne papire Republike
Hrvatske (u daljnjem tekstu: Komisiji) dostavljati vlastita financijska
izvješća i financijska izvješća svakog fonda kojim upravlja, i to tromjesečna,
polugodišnja, devetomjesečna i godišnja financijska izvješća.

(2) Društvo je obvezno Komisiji dostaviti tromjesečna i devetomjesečna
financijska izvješća u roku od 30 dana od posljednjeg dana obračunskog
perioda, polugodišnja financijska izvješća u roku od dva mjeseca od posljednjeg
dana obračunskog perioda, a godišnja financijska izvješća u roku od tri
mjeseca od posljednjeg dana poslovne godine.

Članak 5.

Sadržaj financijskih izvješća fonda mora biti sukladan uputstvu koje
je prilog ovom Pravilniku i njegov je sastavni dio (Prilog 3: Sadržaj i
objavljivanje financijskih izvješća investicijskih fondova).

Članak 6.

(1) Radi računovodstvenog evidentiranja transakcija, te pripreme i razvrstavanja
pozicija vlastitih izvješća i izvješća fonda, društvo je obvezno usvojiti
kontni plan koji je prilog ovom Pravilniku i njegov je sastavni dio (Prilog
4: Kontni plan za fondove i društva za upravljanje fondovima), ili drugačiji
kontni plan.

(2) Usvojeni kontni plan ili izjavu o usvajanju kontnog plana iz Priloga
4 ovog Pravilnika društvo je obvezno dostaviti Komisiji najkasnije zajedno
s prvim tromjesečnim izvješćima.

Članak 7.

Ova Odluka stupa na snagu danom objavljivanja u "Narodnim novinama".

Klasa: 011-01/99-01/04
Urbroj: 567-02/99-1
Zagreb, 18. ožujka 1999.

Predsjednik Komisije:
**Ivica Smiljan,** v. r.

PRILOG 1

**ZAKONSKI OKVIR RAČUNOVODSTVENOG EVIDENTIRANJA I FINANCIJSKIH
IZVJEŠĆA**

*A.) Zakonski okvir računovodstvenog evidentiranja transakcija društva
i investicijskih fondova*

Gospodarski pravni subjekti koji sjedište imaju u Republici Hrvatskoj
svoje računovodstvo vode sukladno Zakonu o računovodstvu ("Narodne novine"
br. 90/92). Prikupljanje, obrada podataka i računovodstvene isprave temelje
se na Zakonu o računovodstvu (članak 2.-6.). Zatvoreni investicijski fond
sukladno ovim zakonskim odredbama evidentira transakcije u svojim poslovnim
knjigama na temelju urednih i vjerodostojnih knjigovodstvenih isprava.
Isprave na temelju kojih se vrši računovodstveno evidentiranje moraju se
prethodno kontrolirati. Sve isprave se čuvaju u obliku izvornika sukladno
Zakonu o računovodstvu.

Prema Zakonu o računovodstvu (članak 7.-11.) investicijski fondovi dužni
su voditi poslovne knjige (dnevnik, glavna knjiga i pomoćne knjige) na
načelima dvojnog knjigovodstva. Oblik vođenja poslovnih knjiga ovisi o
tehnici vođenja (ručno ili elektronički). Raspored konta u kontnom planu
za investicijske fondove temelji se na usvojenom kontnom planu. Pomoćne
knjige (analitičke evidencije fonda) vode se zbog sastavljanja izvješća
o strukturi portfelja vrijednosnih papira fonda i izvješća o promjeni strukture
portfelja.

Za evidentiranje transakcija, sastavljanje i objavljivanje financijskih
izvješća privatizacijskog, zatvorenog i otvorenog investicijskog fonda
primarno su relevantni sljedeći Međunarodni računovodstveni standardi:

 1. MRS 1 - Prezentiranje financijskih izvještaja,

 2. MRS 7 - Izvještaj o novčanom toku,

 3. MRS 16 - Nekretnine, postrojenja i oprema,

 4. MRS 24 - Objavljivanje povezanih stranaka,

 5. MRS 25 - Računovodstvo ulaganja,

 6. MRS 27 - Konsolidirani financijski izvještaji i računovodstvo ulaganja
u podružnice,

 7. MRS 28 - Računovodstvo ulaganja u pridružene kompanije,

 8. MRS 31 - Financijsko izvještavanje o udjelima u zajedničkim pothvatima,

 9. MRS 32 - Financijski instrumenti: objavljivanje i prezentiranje
i

10. MRS 34 - Financijsko izvješćivanje u toku godine.

Poslovne knjige za društvo i fondove vode se za poslovnu godinu koja
je jednaka kalendarskoj godini. Otvaranje poslovnih knjiga vrši se na temelju
stanja za proteklu godinu. Zaključivanje poslovnih knjiga vrši se krajem
poslovne godine.

Zaključene poslovne knjige čuvaju se najmanje 10 godina (dnevnik i glavna
knjiga) i pet godina (analitičke evidencije).

Prema Zakonu o računovodstvu (članak 12.-13.) na početku poslovanja
i na kraju svake poslovne godine društvo za upravljanje investicijskim
fondovima i investicijski fond mora izvršiti popis imovine i obveza društva
i fonda (inventura).

*B.) Sastavljanje i objavljivanje temeljnih financijskih izvješća
društva i investicijskih fondova sukladno Zakonu o računovodstvu i Međunarodnim
računovodstvenim standardima*

Zakon o računovodstvu (članak 14.) ukazuje na temeljna financijska izvješća
koje moraju sastaviti i objaviti gospodarski subjekti. Prema ovoj odredbi
Zakona o računovodstvu investicijski fond obvezan je sastaviti i objaviti
bilancu, račun dobiti i gubitka, izvješće o novčanom tijeku i bilješke
uz financijska izvješća.

Prema članku 15. Zakona o računovodstvu u Republici Hrvatskoj primjenjuju
se Međunarodni računovodstveni standardi. Ova odredba znači da se priprema,
sastavljanje i objavljivanje temeljnih financijskih izvješća vrši prema
usvojenim Međunarodnim računovodstvenim standardima (dalje: MRS) koji se
odnose na financijska izvješća.

Sastavljanje i objavljivanje financijskih izvješća sukladno Zakonu o
računovodstvu (članak 14. i 15.) vrši se prema MRS 1 - Prezentiranje financijskih
izvještaja, MRS 34 - Financijsko izvješćivanje u toku godine i MRS 7 -
Izvještaj o novčanom toku.

Predložena izvješća ispunjena su fakultativnim primjerima kako bi se
korisnicima što zornije prikazao način ispunjavanja financijskih izvješća.

PRILOG 2

**SADRŽAJ I OBJAVLJIVANJE FINANCIJSKIH IZVJEŠĆA DRUŠTVA ZA
UPRAVLJANJE INVESTICIJSKIM FONDOVIMA**

U bilanci društvo za upravljanje fondom obvezno je prezentirati najmanje
sljedeće pozicije (MRS 1 toč. 66.):

a) nekretnine, postrojenja i opremu,

b) nematerijalnu imovinu,

c) financijsku imovinu bez iznosa sadržanih u točkama d), f) i g),

d) ulaganja obračunata metodom udjela,

e) zalihe,

f) kupci i druga potraživanja,

g) novac i novčani ekvivalenti,

h) dobavljači i druge obveze,

i) porezne obveze i imovina kako zahtijeva MRS 12 - Porez na dobit,

j) rezerviranja,

k) dugoročne obveze uključujući i obveze koje se odnose na kamate,

l) manjinski udjel,

m) emitirani kapital i rezerve.

U računu dobiti i gubitka društvo za upravljanje fondovima obvezno je
prezentirati najmanje sljedeće pozicije (MRS 1 točka 75.):

a) prihodi,

b) rezultat poslovnih aktivnosti,

c) financijski troškovi,

d) udjel u dobiti i gubicima povezanih poduzeća i zajedničkim pothvatima
obračunatih metodom udjela,

e) rashod za porez,

f) dobit ili gubitak od poslovnih aktivnosti,

g) izvanredne stavke,

h) manjinski udjel i

i) neto dobit ili gubitak razdoblja.

U izvješću o novčanom toku društvo za upravljanje fondovima treba prezentirati
najmanje sljedeće pozicije (MRS 7 točka 10.-17. i Dodatak 1):

a) novčani primici i novčani izdaci od poslovnih aktivnosti,

b) neto novčani tok od poslovnih aktivnosti,

c) novčani primici i novčani izdaci od investicijskih aktivnosti,

d) neto novčani tok od investicijskih aktivnosti,

e) novčani primici i novčani izdaci od financijskih aktivnosti,

f) neto novčani tok od financijskih aktivnosti,

g) ukupan neto novčani tok - povećanje (smanjenje) novca i novčanih
ekvivalenata,

h) novac i novčani ekvivalenti na početku razdoblja,

i) novac i novčani ekvivalenti na kraju razdoblja.

Informacije koje treba objaviti u bilješkama uz godišnja izvješća definirane
su u MRS 1 točka 74. i 77. i MRS 7 točka 48.

Godišnja financijska izvješća društva za upravljanje fondovima trebaju
biti revidirana od strane ovlaštenog revizora. Izvješće ovlaštenog revizora
dio je godišnjeg izvješća društva za upravljanje investicijskim fondovima
koje sadrži: bilancu, račun dobiti i gubitka, izvješća o novčanom tijeku,
biješke uz financijska izvješća i izvješće ovlaštenog revizora.

Godišnja financijska izvješća društva za upravljanje fondovima je obvezno
dostaviti Komisiji u roku od tri mjeseca nakon isteka poslovne godine,
polugodišnja financijska izvješća u roku od dva mjeseca nakon isteka prvog
polugodišta poslovne godine, a tromjesečna i devetomjesečna u roku od 30
dana od posljednjeg dana obračunskog perioda.

PRILOG 3

**SADRŽAJ I OBJAVLJIVANJE FINANCIJSKIH IZVJEŠĆA INVESTICIJSKIH
FONDOVA**

A.) GODIŠNJE I POLUGODIŠNJE FINANCIJSKO IZVJEŠĆE INVESTICIJSKIH FONDOVA

Komisija za vrijednosne papire Republike Hrvatske na temelju Zakona
o investicijskim fondovima (članak 5.) zahtijeva od društva za upravljanje
fondovima sastavljanje i objavljivanje godišnjeg i polugodišnjeg financijskog
izvješća fonda. Godišnje i polugodišnje financijsko izvješće fonda obuhvaća
sljedeća izvješća:

1. Bilanca ili izvješće o imovini i obvezama fonda (izvješće o neto
imovini)

2. Račun dobiti i gubitka ili izvješće o poslovanju fonda,

3. Izvješće o promjenama u neto imovini fonda,

4. Istaknuti financijski pokazatelji fonda,

5. Izvješće o strukturi ulaganja (portfelju) fonda,

6. Izvješće o broju dionica (udjela) i promjeni broja dionica (udjela)
fonda,

7. Izvješće o realiziranim dobicima (gubicima) fonda,

8. Izvješće o nerealiziranim dobicima (gubicima) fonda,

9. Izvješće o transakcijama s povezanim strankama,

10. Bilješke uz financijska izvješća,

11. Izvješće neovisnog revizora fonda (samo za godišnje izvješće).

Financijska izvješća koja su dio ovog godišnjeg i polugodišnjeg izvješća
trebaju osigurati minimum pozicija:

1.

                 I N V E S T I C I JS K I   F O N D
BILANCA 31. 12.(IZVJEŠĆE O NETO IMOVINI U KN)

|  |  |  |  |  |
| --- | --- | --- | --- | --- |
| Konto\* | POZICIJA      IMOVINA | 199x. | 199x-1 | 199x-2 |
|  | ```

 Novac na računu i blagajni
 Ulaganja u vrijednosne
 papire
 (kratkoročna i dugoročna)
 Potraživanja za prodane
 vrijednosne papire
 Potraživanja za dividende
 Potraživanja za kamate
 Potraživanja od društva za
 upravljanje fondom
 Potraživanja za upisane i
 neuplaćene izdane dionice
 (udjele)
 Ostala imovina fonda**
 Plaćeni troškovi budućeg
 razdoblja i nedospjela naplata
 prihoda
 UKUPNA IMOVINA (A)
 OBVEZE
 Obveze s osnove  ulaganja
 u vrijednosne papire
 Obveze s osnove otkupa
 (povlačenja) udjela
 Obveze za dividende
 Odgođena plaćanja troškova
 i prihodi budućeg razdoblja
 UKUPNO OBVEZE (B)
 NETO IMOVINA (A-B)
 DIONIČKA GLAVNICA
 Dionice (udjeli) fonda po
 nominalnoj vrijednosti
 Premija na emitirane dionice
 (udjele) fonda
 Zakonske rezerve***
 Zadržana dobit (gubitak) od
 držanja ulaganja u
 vrijednosne papire
 Zadržana dobit (gubitak) od
 prodaje ulaganja u
 vrijednosne papire
 UKUPNO DIONIČKA
 GLAVNICA
 Neto imovina po dionici
 (udjelu):
 Vrijednost neto imovine /
 broj dionica (udjela)
 ``` |  |  |  |

\* Troznamenkasti konto
\*\* Ako fond ima ulaganja u nekretnine i sl.
\*\*\* Ako je zatvoreni fond (pravna osoba) dužan je prema Zakonu o trgovačkim
društvima (čl. 222.) izdvajati u zakonske rezerve.

2.

      I N V E S T I C I JS K I   F O N D
RAČUN DOBITI I GUBITKA (IZVJEŠĆE O
POSLOVANJU FONDA) 1. 1. - 31. 12. U KN

|  |  |  |  |  |
| --- | --- | --- | --- | --- |
| Konto\* | POZICIJA | 199x. | 199x-1 | 199x-2 |
|  | ```

 PRIHODI OD
 ULAGANJA U
 VRIJEDNOSNE PAPIRE
 Prihodi od dividendi
 Prihodi od kamata
 Ostali prihodi
 A. UKUPNI PRIHODI OD
 ULAGANJA
 RASHODI
 Naknade i plaće
 menadžmentu fonda
 Naknade društvu za
 upravljanje fondom
 Naknada depozitnoj banci
 Naknada za pravne usluge
 Naknada za revizorske
 usluge
 Troškovi marketinga i
 prodaje
 Ostali troškovi razdoblja
 B. UKUPNI RASHODI
 C. NETO DOBIT
 (GUBITAK) OD
 ULAGANJA U
 VRIJEDNOSNE PAPIRE
 (A-B)
 REALIZIRANI I
 NEREALIZIRANI DOBICI
 (GUBICI) OD ULAGANJA
 U VRIJEDNOSNE
 PAPIRE
 d1. Neto realizirani dobici
 (gubici) od prodanih ulaganja
 u vrijednosne papire
 d2. Promjena u nerealiziranim
 dobicima (gubicima) na
 ulaganjima u vrijednosne
 papire
 D. UKUPNO REALIZIRANI
 (NEREAL.) DOBICI
 (GUBICI)
 OD ULAGANJA U
 VRIJEDNOSNE PAPIRE
 (d1+d2)
 E. NETO POVEĆANJE
 (SMANJENJE) NETO
 IMOVINE OD
 POSLOVANJA
 FONDA (C+D) ``` |  |  |  |

\* Troznamenkasti konto

3.

         I N V E S T I C I JS K I   F O N D
IZVJEŠĆE O PROMJENAMA U NETO IMOVINI
                    1. 1. - 31. 12. U KN

|  |  |  |  |  |
| --- | --- | --- | --- | --- |
| Konto\* | POZICIJA | 199x. | 199x-1 | 199x-2 |
|  | ```


 (SMANJENJE) NETO
 IMOVINE OD REDOVNIH
 POSLOVNIH AKTIVNOSTI
 FONDA
 Neto dobit (gubitak) od
 ulaganja
 Neto realizirani dobici
 (gubici) od prodanih ulaganja
 u vrijednosne papire
 Promjena u nerealiziranim
 dobicima (gubicima) na  ula-
 ganjima u vrijednosne papire
 NETO POVEĆANJE
 (SMANJENJE) NETO
 IMOVINE OD POSLOVANJA
 FONDA
 RASPODJELA
 DIVIDENDI DIONIČARIMA:
 Dividende od raspodjele neto
 dobiti od ulaganja
 Dividende od raspodjele neto
 dobitaka od prodanih ulaganja
 UKUPNO RASPODIJELJENE
 DIVIDENDE
 POVEĆANJE (SMANJENJE)
 NETO IMOVINE OD
 TRANSAKCIJA S
 DIONICAMA (UDJELIMA)
 FONDA:
 Primici od prodaje izdanih
 dionica (udjela) fonda
 Izdavanje dividendnih dionica
 Troškovi povlačenja udjela
 fonda
 UKUPNO POVEĆANJE
 (SMANJENJE) OD
 TRANSAKCIJA S
 DIONICAMA (UDJELIMA)
 FONDA
 UKUPNO POVEĆANJE
 (SMANJENJE) NETO
 IMOVINE
 NETO IMOVINA:
 Na početku razdoblja
 Na kraju razdoblja
 BROJ IZDANIH I
 POVUČENIH DIONICA
 (UDJELA) FONDA:
 Izdane dionice (udjeli)
 Izdane dividendne dionice
 Povučeni udjeli
 ``` |  |  |  |

\* Troznamenkasti konto

4.

 I N V E S T I C I JS K I   F O N D
ISTAKNUTI FINANCIJSKI POKAZATELJI FONDA ZA RAZDOBLJE 1. 1. - 31. 12. PO
DIONICI
(UDJELU) FONDA TIJEKOM RAZDOBLJA

|  |  |  |  |  |
| --- | --- | --- | --- | --- |
| Konto\* | POZICIJA | 199x. | 199x-1 | 199x-2 |
|  | ```


 Vrijednost neto imovine fonda po dionici (udjelu)
 na početku razdoblja
 Neto dobit (gubitak) od ulaganja:
 Dobit od ulaganjaRashodi
 Neto dobit (gubitak) od ulaganja
 Raspodjela dividendi dioničarima:
 Dividende od neto dobiti od ulaganja
 Dividende od neto dobitaka od prodanih dionica
 Ukupno raspodijeljeno u dividende
 Neto realizirani i nerealizirani dobici (gubici)
 od ulaganja u vrijednosne papire
 Ukupno povećanje (smanjenje)
 Vrijednost neto imovine podionici (udjelu)
 na kraju razdoblja
 Dodatni pokazatelji i podaci:
 Odnos rashoda i prosječne neto imovine
 Odnos neto dobiti od ulaganja i prosječne
 neto imovine
 Stopa obrtaja imovine fonda**
 Ukupan povrat na ulaganja*** ``` |  |  |  |

\* Troznamenkasti konto
\*\* Vidi tekstualni dio Istaknuti financijski pokazatelji fonda
\*\*\* Vidi tekstualni dio Istaknuti financijski pokazatelji fonda

5.

 I N V E S T I C I JS K I   F O N D
IZVJEŠĆA O STRUKTURI ULAGANJA U VRIJEDNOSNE PAPIRE (PORTFELJA) FONDA
31. 12. 199X.

*Dionice*

|  |  |  |  |  |  |  |  |
| --- | --- | --- | --- | --- | --- | --- | --- |
| Dionice | Broj   dionica | Trošak     nabave           po     dionici | Ukupan       trošak    nabave | Vrijednost       na datum  izvješća\* | Vrijed.  po  dionici | Udjel     u   vlasn.  izdava-  telja  % | Udjel u      cjelok.  imovini  fonda  % |
| ``` Redovne dionice:
 "MZT"
 "KGF"
 "BCD"
 "CSM"
 "PRS"
 Ukupno redovne dionice
 Povlaštene dionice
 "X" 15 % kumulativne
 "Y" 12 % nekumulativne
 Ukupno povlaštene dionice
 Ukupno dionice

 ``` |  |  |  |  |  |  |  |

*Obveznice*

|  |  |  |  |  |  |
| --- | --- | --- | --- | --- | --- |
| Tip ulaganja u obveznice | Nominalna        vrijednost | Trošak       nabave | Vrijednost          na datum     izvješća | Udjel u       izdanju      % | Udjel u      cjelokupnoj          imovini       Fonda  % |
| ``` Redovne dionice:
 "MZT"
 "KGF"
 "BCD"
 "CSM"
 "PRS"
 Ukupno redovne dionice
 Povlaštene dionice
 "X" 15 % kumulativne
 "Y" 12 % nekumulativne
 Ukupno povlaštene dionice
 Ukupno dionice

 ``` |  |  |  |  |  |

\* tekuća tržišna vrijednost na datum izvješća (fer vrijednost)

**6.**

          I N V E S T I C I JS K I   F O N D
   IZVJEŠĆE O BROJU DIONICA (UDJELA) I
PROMJENI BROJA DIONICA (UDJELA) FONDA
                   1. 1. - 31. 12. 199X.

|  |  |  |  |  |
| --- | --- | --- | --- | --- |
| Transakcije     s dionicama  Fonda | Broj        dionica | Nominalna           vrijednost | Premija | Ukupno       izdana  vrijednost |
| ``` Broj izdanih
 dionica (udjela)
 na početku
 razdoblja
 Izdane dionice
 (udjeli)
 tijekom razdoblja
 - Prodaja upisom
 - Dividendne
 dionice
 Povučeni udjeli
 Ukupan broj
 izdanih dionica
 (udjela) na kraju
 razdoblja
 ``` |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

         I N V E S T I C I JS K I   F O N D
IZVJEŠĆE O REALIZIRANIM\* DOBICIMA
(GUBICIMA) FONDA 1. 1. - 31. 12. 199X.

|  |  |  |  |  |  |
| --- | --- | --- | --- | --- | --- |
| Datum | Prodani     vrijednosni      papiri | Broj      vrijednosnih        papira | Trošak            nabave | Prihod od             prodaje | Realizirani                dobitak |
| ``` 13.  04.
 20.  06.
 17.  09.




 14.  05. ```  ``` 12.  03. ``` | ``` Redovne
 dionice:
 "MZT"
 "KGF"
 "BCD"
 ```  ``` Povlaštene
 dionice:
 "X" 15%
 kumulativne
 ```  ``` Obveznice:
 "beta" 13%
 3 godine
 UKUPNO:

 ``` |  |  |  |  |

\* realizirani dobici (gubici) su prihodi ili rashodi od prodaje vrijednosnih
papira

**7.**

      I N V E S T I C I JS K I   F O N D
IZVJEŠĆE O NEREALIZIRANIM\* DOBICIMA
(GUBICIMA) FONDA 1. 1. - 31. 12. 199X.

|  |  |  |  |
| --- | --- | --- | --- |
| Vrijednosni papiri | Nerealizirani               dobitak           (gubitak)     31. 12. 199x. | Nerealizirani              dobitak           (gubitak)      31. 12. 199x-1 | Promjena:        povećanje     (smanjenje) |
| ```
 Redovne dionice:
 "MZT"
 "KGF"
 "BCD"
 "CSM"
 "PRS"
 Ukupno redovne dionice
 Povlaštene dionice:
 "X" 15% kumulativne
 "Y" 12% nekumulativne
 Ukupno povlaštene
 dionice
 UKUPNO DIONICE
 Državne obveznice:
 Obveznice Republike
 Hrvatske
 Obveznice država članica
 Europske unije
 Obveznice drugih država
 članica OECD-a
 Trezorski zapisi 6%
 dospijeće za 6 mjeseci
 Trezorski zapisi 2%
 dospijeće za 3 mjeseca
 Obveznice gospodarskih
 subjekata:
 "alfa" 12%  5 god.
 dospijeće
 "beta" 13%  3 god.
 dospijeće
 "gama" 15%  10 god.
 dospijeće
 Ukupno obveznice
 SVEUKUPNO
 VRIJEDNOSNI PAPIRI


 ``` |  |  |  |

\_\_\_\_\_\_\_\_\_\_\_\_
\* Nerealizirani oblici predstavljaju razliku između veće tekuće tržišne

vrijednosti (fer vrijednosti) vrijednosnih papira i troškova nabavke na

datum izvješća. Nerealizirani gubici nastaju kada tekuća tržišna vrijednost

vrijednosnih papira padne ispod troška njihova stjecanja na datum izvješća.

8.

       I N V E S T I C I JS K I   F O N D
IZVJEŠĆE O TRANSAKCIJAMA S POVEZANIM
            STRANKAMA\* 31. 12. 199X.

|  |  |  |  |
| --- | --- | --- | --- |
| Opis/Naziv stranke         Broj                                            držanih                                            dionica | Trošak       nabavke    dionica | Tržišna       vrijed.    dionica 31. 12. | Nerealizirani     dobitak   (gub.) |
| ``` A.) ULAGANJA U
 POVEZANE
 STRANKE
 "A"
 "B"
 "C"
 UKUPNO
 ULAGANJA:
 ``` |  |  |  |
|  |  |  |  |
| ``` B) PRIHODI OD          Broj držanih
 ULAGANJA                dionica
 U POVEZANE
 STRANKE
 1. 1. - 31. 12.
 PRIHODI OD
 DIVIDENDI:
 "A"
 "B"
 "C"
 UKUPNO PRIHODI
 OD DIVIDENDI:
 ``` | Dividende/     dionice | Prihod od    dividendi |  |
|  |  |  |  |
| ``` PRIHODI OD          Nominalna
 KAMATA:             vrijednost
                     obveznica

 "d"
 "e"
 "f"
 UKUPNO PRIHODI
 OD KAMATA:

 ``` | Vrijeme   držanja | Prihod od   kamata |  |

\_\_\_\_\_\_\_\_\_\_\_

\* Povezane stranke u smislu MRS 24 - Objavljivanje povezanih stranaka
obuhvaćaju
pravne i fizičke osobe (MRS 24 toč. 3.): poduzeća koja su izravno ili neizravno
kontrolirana,
pridružena poduzeća (MRS 28), pojedinci koji drže izravno ili neizravno
udjele u izvještajnom
društvu (fondu) a imaju značajan utjecaj ili kontrolu i ključni menadžment.

9.

      I N V E S T I C I JS K I   F O N D
TRANSAKCIJE S POVEZANIM STRANKAMA
                 1. 1. - 31. 12. 199X.

|  |  |  |  |  |  |
| --- | --- | --- | --- | --- | --- |
| Opis/Naziv stranke | Datum     prodaje | Broj dionica      ili nominalna   vrijednost   obveznica | Trošak        nabavke | Prihod     od prodaje | Dobitak          (gubitak) |
| ``` Prodaja
 dionica:
 "A"
 "B"
 UKUPNO:
 Prodaja
 obveznica:
 "d"
 "e"
 UKUPNO:

 ``` |  |  |  |  |  |

   I N V E S T I C I JS K I   F O N D
IZDACI POVEZANIM STRANKAMA
             1. 1. - 31. 12. 199X.

|  |  |  |
| --- | --- | --- |
| Ime povezane stranke | Isplaćeni iznosi | Svrha isplate |
| "MN"   "KL"   "XY" |  |  |

**10**

BILJEŠKE UZ FINANCIJSKA IZVJEŠĆA

Bilješke uz financijska izvješća predstavljaju detaljnu razradu i dopunu
podataka koji se odnose na svaki od navedenih (devet) godišnjih financijskih
izvješća. U bilješkama uz financijska izvješća integralno se objavljuju
sve značajne računovodstvene politike koje se odnose na računovodstveno
evidentiranje transakcija društva i fondova, sastavljanje i objavljivanje
financijskih izvješća. Značajne računovodstvene politike temelje se na
Zakonu o računovodstvu, Međunarodnim računovodstvenim standardima, Zakonu
o investicijskim fondovima, Zakonu o privatizacijskim investicijskim fondovima,
Statutu i Prospektu investicijskog fonda, Zakonu o trgovačkim društvima.

Za evidentiranje transakcija fonda, sastavljanje i objavljivanje računovodstvo
fonda treba se rukovoditi računovodstvenim pretpostavkama i načelima. Najvažnije
računovodstvene pretpostavke jesu: pretpostavka kontinuiteta ("going concern",
pretpostavka poslovnog subjekta, pretpostavka stabilne novčane jedinice
i pretpostavka obračunskog razdoblja. Najvažnija računovodstvena načela
jesu: načelo troška, načelo objektivnosti, načelo stjecanja i priznavanja
prihoda, načelo sučeljavanja prihoda i rashoda, načelo materijalnosti,
načelo potpunog iskazivanja financijskih izvješća, načeko konzistentnosti
ili postojanosti, načelo opreznosti, načelo usporedivosti i načelo jednolikosti.

Značajne računovodstvene politike koje fond integralno objavljuje na
kraju godišnjeg izvješća odnose se na:

*a) Vrednovanje ulaganja u vrijednosne papire:*

1) Vrijednosni papiri koji kotiraju na burzama vrednuju se na datum
izvješća po zadnjoj zaključnoj cijeni. Zadnja zaključna cijena primjenjuje
se samo na dionice kojima se trgovalo u zadnjih šest mjeseci koje su na
prvoj i drugoj kotaciji, te čija je zaključna cijena dostupna u zadnjih
sedam dana.

2) Vrijednosni papiri koji se nalaze na TN, VTV i posebnoj kotaciji
vrednuju se po zadnjoj zaključnoj cijeni uz uvjet da ista nije odstupala
više ili manje od 5% u odnosu na prosječnu cijenu trgovanja u zadnja tri
mjeseca. Ako je zadnja zaključna cijena odstupala od navedenog postotka
vrijednosni papiri se vrednuju po prosječnoj cijeni u zadnja 3 mjeseca
uz uvjet da količina kojom se trgovalo u navedenom periodu nema karakter
manipuliranja cijenama. Ako se istovremeno trgovalo na TN, VTV i posebnoj
kotaciji vrijednosni papiri vrednuju se po nižoj cijeni.

Pod prosječnom cijenom u smislu ovog Pravilnika podrazumijeva se ponderirani
prosjek zaključnih cijena u zadnja 3 mjeseca.

3) Vrijednosni papiri koji ne kotiraju na burzama vrednuju se po drugim
metodama. Metode vrednovanja vrijednosnih papira koje služe kao temelj
računovodstvenih politika vrednovanja sadržane su u MRS 32 - Financijski
instrumenti, objavljivanje i prezentiranje. U ovom standardu (točka 77.-87.)
ističe se koncept fer vrijednosti financijske imovine i to za onu kojom
se aktivno trguje na financijskom tržištu i onu financijsku imovinu s kojom
se ne trguje na financijskom tržištu. Za vrijednosne papire kojima se trguje
tekuća tržišna vrijednost iz kotacije najbolje odražava njihovu fer vrijednost.
Određivanje fer vrijednosti vrijednosnih papira koji nisu u kotacijama
burzi te se s njima aktivno ne trguje predstavlja računovodstveni problem
na datum bilance. Njihova fer vrijednost određuje se metodama diskontiranog
novčanog toka ili se njihova fer vrijednost procjenjuje na temelju fer
vrijednosti drugih financijskih instrumenata.

*b) Računovodstveno evidentiranje transakcija ulaganja u vrijednosne
papire:*

Računovodstveno praćenje ulaganja u vrijednosne papire, pored Zakona
o računovodstvu (članak 2.-15.) temelji se posebno na MRS 25 - Računovodstvo
ulaganja. MRS 25 definira trošak ulaganja u vrijednosne papire (točke 15.-18.),
knjigovodstveni iznos tekućih i dugoročnih ulaganja (točke 19.-26.).

Trošak ulaganja u vrijednosne papire uključuje troškove stjecanja uvećane
za ovisne troškove ulaganja kao što su brokerske provizije, honorari, pristojbe
i bankarske naknade. Ako je ulaganje stečeno u razmjeni ili djelomičnoj
razmjeni s običnim dionicama ili obveznicama te drugim vrijednosnim papirima
tada je trošak jednak fer vrijednosti emitiranih vrijednosnih papira.

Knjigovodstveni iznos tekućih ulaganja na datum bilance treba se iskazati
po nižnoj vrijednosti između tržišne vrijednosti i troška ulaganja. Knjigovodstveni
iznos dugoročnih ulaganja treba iskazati posebno za neutrživa dugoročna
ulaganja, a posebno za utrživa dugoročna ulaganja. Za neutrživa ulaganja
knjigovodstveni iznos na datum bilance iskazuje se po trošku ulaganja ili
po revaloriziranim iznosima ulaganja. Utrživa dugoročna ulaganja iskazuju
se po nižnoj vrijednosti između troška ulaganja i tržišne vrijednosti.

Također MRS 25 pruža računovodstvene politike za evidentiranje prodaje
ulaganja u vrijednosne papire (točke 33.-35.). Razlika između neto prihoda
od prodaje ulaganja u vrijednosne papire (neto utrživa vrijednost) i knjigovodstvene
vrijednosti prodanih ulaganja u vrijednosne papire priznaje se kao dobitak
(gubitak) odnosno prihod ili rashod od prodanih vrijednosnih papira.

Knjigovodstveni iznos prodanih ulaganja u vrijednosne papire utvrđuje
se metodom prosječne knjigovodstvene vrijednosti u iznosu ukupnog ulaganja.

Prilikom iskazivanja tekućih ili dugoročnih ulaganja u vrijednosne papire
na datum bilance po nižoj vrijednosti između tržišne i troška nabave javljaju
se nerealizirani dobici i nerealizirani gubici.

Nerealizirani gubici nastaju kada je tekuća tržišna vrijednost ulaganja
u vrijednosne papire veća od troška ulaganja ili knjigovodstvene vrijednosti
ulaganja u vrijednosne papire. Nerealizirani gubici nastaju kada je tekuća
tržišna vrijednost manja od troška ili knjigovodstvene vrijednosti ulaganja
u vrijednosne papire. Sukladno računovodstvenom načelu opreznosti nerealizirani
gubici (rashodi od vrijednosnih usklađivanja vrijednosnih papira) jesu
predmet evidentiranja a nerealizirani dobici (ako nastanu) evidentiraju
se nakon nerealiziranih gubitaka i to samo kao prebijanje. Nerealizirani
dobici ili gubici odnose se na sveukupna (agregatna) ulaganja.

Za priznavanje prihoda od držanja ulaganja u dionice fonda koriste se
metode prema računovodstvenim politikama na temelju MRS 28 - Računovodstvo
ulaganja u pridružene kompanije (MRS 28 točke 6.-24.).

Prema ovom standardu (točka 4.) ako fond ima manje od 20% dionica (udjela),
pretpostavlja se da nema značajan utjecaj, te ako fond ima izravno ili
neizravno više od 20% udjela u drugom poduzeću pretpostavlja se da ima
utjecaj. Ako fond nema utjecaj (drži manje od 20% dionica ili udjela),
ulaganje se iskazuje po trošku ulaganja, a prihod se priznaje u visini
dividendi.

Ako fond ima značajan utjecaj ili kontrolu (više od 20% dionica ili
udjela, odnosno više od 50% dionica ili udjela), tada se ulaganje iskazuje
u visini troška ulaganja (MRS-25). Prihod ili rashod od ulaganja se priznaje
kao udjel u neto dobiti ili gubitku poduzeća čije se dionice drže. Prihod
od ulaganja u dionice ili udjele (ili prihodi od sudjelujućih interesa)
po ovoj metodi iskazuje se kao povećanje knjigovodstvene vrijednosti ulaganja
u dionice (udjele). Rashodi od ulaganja u dionice ili udjele (ili rashodi
od sudjelujućih interesa) po ovoj metodi udjela iskazuju se kao smanjenje
vrijednosti ulaganja u dionice (udjele).

*c) Računovodstveno praćenje transakcija s dionicama fonda:*

Računovodstveno evidentiranje izdavanja dionica fonda može se temeljiti
na predloženom kontnom planu za investicijske fondove (Prilog 4).

Izdavanje dionica evidentira se na kontu 910 - Dionice po nominalnoj
vrijednosti, za iznos nominalne vrijednosti potražuje konto, za iznos iznad
nominalne vrijednosti potražuje konto 911 - Premija za izdane dionice.
Zajedno, za iznos nominalne vrijednosti i premije za izdane dionice zadužuje
se novčani račun kod depozitne banke fonda.

Otkup ili povlačenje udjela fonda (otvorenog) evidentira se terećenjem
(duguje) konto 910 - Dionice po nominalnoj vrijednosti (za iznos nominalne
vrijednosti) i duguje konto 911 - Premija za izdane udjele (ako je trošak
povlačenja veći od nominalne vrijednosti). Za cijeli iznos troška povlačenja
udjela potražuje novčani račun fonda.

*d) Računovodstveno praćenje rashoda i prihoda fonda:*

Rashode fonda u jednom obračunskom razdoblju čine različite naknade
koje nastaju zbog obavljanja poslovnih aktivnosti fonda. To su najčešće:
naknade društvu za upravljanje fondom, naknade depozitnoj banci, naknade
burzi, naknade brokerima, plaće menadžmentu i administrativnom osoblju
fonda i drugi materijalni troškovi i usluge fonda. Sve ove naknade kao
i materijalni troškovi i usluge drugih fondu evidentiraju se po načelu
nastanka poslovnog događaja i načelu troška kao rashodi razdoblja kada
su nastali.

Prihodi fonda najčešće obuhvaćaju: prihode od dividendi, prihode od
sudjelujućih interesa, prihode od kamata, realizirane dobitke (neto prihode
od prodaje vrijednosnih papira) i neke druge prihode ovisno o strukturi
portfelja. Evidentiranje prihoda temelji se na načelu nastanka poslovnog
događaja i načelu sučeljavanja prihoda i rashoda. Prema prvom načelu prihodi
fonda jesu obračunati prihodi (npr. potraživanja za dividende ili kamate
i sl.). Prema načelu sučeljavanja prihoda i rashoda, prihodi jednog računovodstvenog
razdoblja uspoređuju se s rashodima istog računovodstvenog razdoblja.

*e) Utvrđivanje i raspoređivanje poslovnog rezultata fonda:*

Na kraju poslovne godine (i tromjesečnih razdoblja) fond je obvezan
utvrditi svoj poslovni rezultat. Svi prihodi i rashodi fonda prenose se
na konto 690-Razlika prihoda i rashoda na kojemu se utvrđuje razlika koja
se prenosi na konto rezultata. Ako su prihodi veći od rashoda, fond je
ostvario pozitivni poslovni rezultat koji se evidentira na potražnoj strani
konta 800-Dobit (gubitak) prije poreza. Nakon obračuna i iskazivanja poreza
na dobit (ako je riječ o zatvorenom fondu kao pravnoj osobi) fond će iskazati
na kontu 810-Neto dobit obračunskog razdoblja.

*f) Računovodstveno praćenje raspoređivanja neto
dobiti fonda:*

Ostvarena neto dobit zatvorenog fonda raspoređuje se prema Zakonu o
investicijskim fondovima, Zakonu o privatizacijskim investicijskim fondovima,
prospektu i statutu fonda i Zakonu o trgovačkim društvima (članak 220.-223.).
Raspoređivanje neto dobiti otvorenog fonda vrši se sukladno Zakonu o investicijskim
fondovima, te statutu i prospektu otvorenog fonda.

Prema Zakonu o trgovačkim društvima (članak 220.) dionička skupština
zatvorenog fonda, sukladno statutu nakon usvajanja računa dobiti i gubitka,
donosi odluku o raspoređivanju dobiti. Pri tome, zatvoreni fond treba iz
neto dobiti izdvajati u zakonske rezerve (5% neto dobiti dok ne dosegne
5% temeljnog kapitala društva odnosno zatvorenog fonda).

Sukladno statutu ili prospektu fonda (zatvorenog) dio neto dobiti se
raspoređuje (ili ne raspoređuje) u dividende dioničarima fonda. Neraspoređeni
dio neto dobiti zatvorenog fonda prenosi se u zadržane dobitke (neraspoređenu
dobit) zatvorenog fonda.

Dioničari mogu, sukladno statutu ili prospektu zatvorenog fonda, dio
neto dobiti fonda rasporediti u dividende u obliku dividendnih dionica.

*g) Porezi:*

Oporezivanje dobiti zatvorenog fonda vrši se sukladno Zakonu o porezu
na dobit ("Narodne novine" br. 35/95, pročišćeni tekst i 106/96). Za izbjegavanje
višestrukog oporezivanja primjenjuje se metoda eliminacije ili neutralizacije
efekata koji proizlaze iz udjela kod povezanih stranaka (poduzeća). Za
oporezivanje dobiti propisana je jedinstvena stopa od 35%. Zakonom o porezu
na dobit propisana je metoda eliminacije (neutralizacije) efekata koji
proizlaze iz udjela kod povezanih poduzeća i obuhvaćena je odredbom (članka
4.) prema kojoj se osnovica poreza na dobit "… umanjuje za primitke i propise
što proistječu iz udjela i dividendi te za dobitke od otuđenja udjela u
kapitalu…" i osnovica se "… uvećava za otpise što proistječu iz udjela
i gubitka od otuđenja udjela u kapitalu…".

Kod oporezivanja dobiti potrebno je voditi računa i o stalnim razlikama
odnosno o razlikama između računovodstvene i oporezive dobiti (MRS 12-Računovodstvo
poreza na dobit točka 3.). Stalne razlike koje proizlaze iz poslovnih ulaganja
sadržane su u poslovnom rezultatu ili kao financijski prihod ili kao financijski
rashodi i imaju značaj neoporezivih prihoda odnosno porezno priznatih rashoda.

**11.**

IZVJEŠĆE NEOVISNOG OVLAŠTENOG REVIZORA FONDA

Sukladno Zakonu o investicijskim fondovima (članak 5. stavak 4.) brojčane
podatke iz godišnjeg izvješća fonda treba provjeriti ovlašteni revizor
koji vrši reviziju i financijskih izvješća društva za upravljanje fondovima.

Revizija zatvorenog fonda vrši se sukladno Zakonu o računovodstvu (članak
28.) prema kojem reviziji jednom godišnje podliježu financijska izvješća
svih velikih i srednjih društava koja su organizirana kao dionička društva.

Izvješće ovlaštenog revizora sastavlja se sukladno Zakonu o reviziji
(članak 14.-15.) prema kojem ovlašteni revizor treba dati i svoje mišljenje
(pozitivno, s rezervom, negativno).

ISTAKNUTI FINANCIJSKI POKAZATELJI FONDA

*\*\*Stopa obrtaja imovine fonda:*

Stopa obrtaja imovine fonda izračunava se kao niža vrijednost od ukupnih
kupovina ili ukupnih prodaja dugoročnih vrijednosnih papira (dionice +
obveznice), podijeljeno s prosjekom tržišne vrijednosti na kraju mjeseca
dugoročnih vrijednosnih papira koje drži fond. Za izračunavanje ovog omjera,
koji je prikazan u postotku, kupnje i prodaje dugoročnih vrijednosnih papira
se zbrajaju i uzima se niži ukupni iznos. Pod dugoročnim vrijednosnim papirima
podrazumijevaju se vrijednosni papiri kojima je preostalo više od godine
dana do dana dospijeća i to od trenutka kad ih je fond kupio. Prosječna
tržišna vrijednost dugoročnih vrijednosnih papira koje drži fond na kraju
svakog mjeseca (pa sve do kraja tekuće godine) je prosjek ukupne tržišne
vrijednosti dugoročnih vrijednosnih papira koji se dobije kad se vrijednosti
dugoročnih vrijednosnih papira na kraju svakog radnog dana zbroje i ukupni
iznos podijeli s brojem radnih dana krajem mjeseca. Za periode koji su
kraći od godnu dana, omjer nije izražen kao godišnji pokazatelj.

*\*\*\*Ukupan povrat na ulaganja:*

Ukupan povrat na ulaganja za period se izračunava kao zbroj promjene
u neto imovinskoj vrijednosti po dionici u tijeku obračunskog perioda i
vrijednosti ponovno uloženih novčanih raspodjela po dionici akumuliranih
do kraja obračunskog perioda, podijeljen s neto imovinskom vrijednosti
po dionici na početku obračunskog perioda. Ukupan povrat na ulaganja za
obračunski period je iskazan u postotku i ne izračunava se za periode koji
su kraći od godinu dana. Za izračunavanje, treba se pretpostaviti držanje
dionice u fondu od početka perioda kroz cijelo razdoblje. Bilo koje dividende
koje fond raspodijeli u dionice, a dioničar primi smatraju se ponovno uloženim
u fond po cijeni ponovnog ulaganja te dividende. Dodatno primljene dionice
se akumuliraju i uzimaju u obzir za sljedeće dividende koje fond raspodijeli
u tijeku perioda. Vrijednost akumuliranih dionica držanih na kraju perioda
(od temeljnog ulaganja jedne dionice na početku perioda) je određena množenjem
akumuliranih dionica na kraju perioda s neto imovinskoj vrijednosti po
dionici fonda na kraju perioda. Razlika između zadnje vrijednosti gore
određene i početne vrijednosti ulaganja jedne dionice u fond (izračunata
kao jedna dionica množena s početnom neto imovinskoj vrijednosti po dionici)
se smatra povećanje (smanjenje) vrijednosti ulaganja u fond. Izračunata
razlika podijeljena s vrijednošću ulaganja u fond na početku perioda, iskazana
u postotku, je ukupan povrat na ulaganja fonda.

B.) *Tromjesečna i devetomjesečna financijska izvješća
investicijskih fondova*

Tromjesečna i devetomjesečna financijska izvješća društvo je obvezno
za fond dostaviti Komisiji u istoj formi kao i za godišnja i polugodišnja
izvješća, a trebaju sadržavati sljedeće:

1. Bilancu ili izvješće o imovini i obvezama (na kraju obračunskog razdoblja
i na kraju prethodne godine),

2. Račun dobiti i gubitka ili izvješće o poslovanju fonda (za obračunsko
razdoblje i isto razdoblje prethodne godine),

3. Izvješće o promjenama u neto imovini fonda (za obračunsko razdoblje
i isto razdoblje prethodne godine)

4. Istaknuti financijski pokazatelji fonda (za obračunsko razdoblje
i prethodne tri godine)

5. Bilješke uz financijska izvješća ako se razlikuju računovodstvene
politike od onih u bilješkama uz godišnje izvješće.

PRILOG 4

**KONTNI PLAN ZA FONDOVE I DRUŠTVA ZA UPRAVLJANJE FONDOVIMA**

*Alternativa 1:*

Društva za upravljanje fondovima vode računovodstvo društva i računovodstvo
fondova prema usvojenom kontnom planu (Odluka o računovodstvu ili Odluka
o kontnom planu društva). Kontnim planom trebaju se minimalno osigurati
sve pozicije godišnjeg i tromjesečnog izvješća fonda. Društva za upravljanje
fondovima dužna su Komisiji za vrijednosne papire dostaviti sa svakim godišnjim
izvješćem korišteni kontni plan ako se razlikuje od predloženog.

*Alternativa 2:*

Komisija za vrijednosne papire Republike Hrvatske predlaže društvima
za upravljanje investicijskim fondovima korištenje dolje navedenog kontnog
plana za fondove i društva. Kontni plan se predlaže zbog istovrsnosti izvješćivanja,
a nije obvezan.

PRIJEDLOG: **KONTNI PLAN ZA FONDOVE I DRUŠTVA ZA UPRAVLJANJE
FONDOVIMA
(razredi i skupine konta)**

0 - DUGOTRAJNA IMOVINA

00- Nematerijalna imovina i ispravak vrijednosti

02- Materijalna imovina i ispravak vrijednosti

1 - NOVČANA SREDSTVA I POTRAŽIVANJA

10- Novčana sredstva

11- Potraživanja s osnove prodaje vrijednosnih papira

12- Ostala potraživanja s osnove prodaje

13- Potraživanja s osnove dividendi i kamata

14- Potraživanja s osnove datih predujmova

15- Potraživanja od društva za upravljanje fondovima i ostala potraživanja

16- Potraživanja od depozitne banke

18- Plaćeni troškovi budućeg razdoblja i nedospjela naplata prihoda,

19- Nerealizirani dobici (ako se vremenski razgraničavaju)

2 - KRATKOROČNE OBVEZE

20- Obveze s osnove ulaganja u vrijednosne papire

21- Ostale obveze s osnove ulaganja u vrijednosne papire

22- Obveze za dividende i kamate

23- Obveze s osnove kratkoročnog financiranja

24- Obveze za primljene predujmove i jamstva

25- Obveze prema društvu za upravljanje fondovima i druge obveze

26- Obveze prema depozitnoj banci

28- Odgođena plaćanja troškova i prihodi budućeg razdoblja

29- Nerealizirani dobici (ako se vremenski razgraničavaju)

3 - DUGOROČNA ULAGANJA U VRIJEDNOSNE PAPIRE

30- Vrijednosni papiri koje izdaje Vlada Republike Hrvatske i ispravak
vrijednosti

31- Dionice u kotaciji burzi u zemlji i ispravak vrijednosti

32- Obveznice u kotaciji burzi u zemlji i ispravak vrijednosti

33- Dionice u kotacijama inozemnih burzi i ispravak vrijednosti

34- Obveznice u kotacijama inozemnih burzi i ispravak vrijednosti

35- Dionice u zemlji koje nisu u kotacijama i ispravak vrijednosti

36- Obveznice u zemlji koje nisu u kotacijama i ispravak vrijednosti

37- Dionice u inozemstvu koje nisu u kotacijama i ispravak vrijednosti

38- Obveznice u inozemstvu koje nisu u kotacijama i ispravak vrijednosti

39- Drugi vrijednosni papiri (udjeli) i ispravak vrijednosti

4 - ULAGANJA U KRATKOROČNE VRIJEDNOSNE PAPIRE

40- Kratkoročni vrijednosni papiri Vlade Republike Hrvatske i ispravak
vrijednosti

41- Kratkoročni vrijednosni papiri Hrvatske narodne banke, drugih banaka
i financijskih institucija i ispravak vrijednosti

42- Kratkoročni vrijednosni papiri u kotaciji burze i ispravak vrijednosti

43- Kratkoročni vrijednosni papiri u stranim kotacijama burzi i ispravak
vrijednosti

44- Dionice koje nisu u kotacijama burzi i ispravak vrijednosti

45- Dionice inozemnih subjekata koji nisu u kotacijama inozemnih burzi
i ispravak vrijednosti

46- Ostali kratkoročni vrijednosni papiri i ispravak vrijednosti

5 - PLASMANI I DEPOZITI

51- Kratkoročni depoziti i ispravak vrijednosti

54- Dugoročni depoziti i ispravak vrijednosti

56- Ostali dugoročni plasmani i ispravak vrijednosti

6 - RASHODI

60- Rashodi za kamate i negativne tečajne razlike

61- Rashodi s osnove odnosa s društvom za upravljanje fondovima

62- Rashodi s osnove neto nerealiziranih gubitaka

63- Realizirani gubici

65- Vrijednosna usklađivanja

66- Amortizacija

67- Ostali rashodi (naknade, materijalni troškovi i usluge)

7 - PRIHODI

70- Prihodi od kamata

71- Prihodi od dividendi

72- Realizirani dobici od prodaje vrijednosnih papira

73- Ostali prihodi

79- Razlika prihoda i rashoda

8 - POSLOVNI REZULTAT

80- Dobit ili gubitak prije oporezivanja

81- Raspoređivanje dobiti

89- Gubitak i njegov prijenos

9 - KAPITAL, DUGOROČNA REZERVIRANJA I DUGOROČNE OBVEZE

90- Izdani udjeli po nominalnoj vrijednosti i premija za izdane udjele

91- Izdane dionice po nominalnoj vrijednosti i premije za izdane dionice

92- Rezerve i revalorizacijske rezerve (zakonske rezerve za zatvorene
fondove)

93- Zadržana dobit i preneseni gubitak

95- Dugoročne obveze

96- Ostale dugoročne obveze

99- Izvanbilančna evidencija

Pravilnik, NN 28/1999-579
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)